ถ้าแมวหรือสัตว์เลี้ยงลูกด้วยนมแทะกระทูกไก่หรือก้างปลาจนเหลือแต่กระดูกแล้วเราเผลอไปโดนจิ้มเข้าแต่เป็นแค่รอยแดงจุดเล็กๆไม่มีเลือดไหลจะเป็นไรไหมครับ ฉีดวัคซีนป้องกันพิษสุนัขบ้า2-2-2-0-2ครั้งล่าสุดเมื่อ29สิงหาคม2561ครับ
สวัสดีค่ะ การติดต่อของโรคพิษสุนัขบ้าเกิดจาก-ถูกสัตว์เลี้ยงลูกด้วยนมกัดหรือข่วนโดยตรง แผลมีเลือดไหล-สัตว์มาเลียตา เยื่อบุปาก-รับประทานเนื้อดิบของสัตว์นั้นๆดังนั้นจากเหตุการณ์ที่กล่าวมา ไม่ได้มีการสัมผัสกับสัตว์โดยตรง คือสงสัยว่าอาจจะมีน้ำลายของสัตว์ติดอยู่ที่อาหารที่เราไปสัมผัสเท่านั้น และถ้าแผลไม่มีเลือดไหลออกมาแสดงว่าผิวหนังไม่มีแผลเปิดให้เชื้อเข้าไปได้ โอกาสติดโรคน้อยค่ะแต่อย่างไรก็ตามถ้าไม่สบายใจ หรือไม่มั่นใจว่ามีแผลเล็กๆหรือไม่ ควรไปพบแพทย์ที่รพ.ใกล้บ้านเพื่อตรวจเพิ่มเติมและประเมินความเสี่ยง หากแพทย์ตรวจพบรอยแผลอาจจะพิจารณาฉีดวัคซีนพิษสุนัขบ้าแบบกระตุ้นซ้ำ โดยถ้าฉีดเข็มล่าสุดมาเกิน 6 เดือนจะต้องกระตุ้น 2 เข็มห่างกัน 3 วันค่ะการดูแลตัวเองเบื้องต้น ใช้น้ำเปล่าสะอาดล้างบริเวณที่ถูกจิ้มมากๆ และหลีกเลี่ยงการสัมผัสสัตว์ที่อาจติดเชื้อดังช่องทางที่กล่าวไป